พย็องฮวามอเตอส์

พย็องฮวามอเตอส์ ( – คำในภาษาเกาหลีแปลว่า "สันติภาพ") หรือสะกดว่า Pyonghwa เป็นหนึ่งในสองผู้ผลิตและจำหน่ายรถยนต์ในอุตสาหกรรมยานยนต์ของเกาหลีเหนือร่วมกับโรงงานซึงรีมอเตอร์ (Sungri Motor Plant) ก่อน ค.ศ. 2013 บริษัทนี้เคยเป็นกิจการร่วมค้าในนัมโพระหว่างพย็องฮวามอเตอส์ของโซล (เกาหลีใต้) ซึ่งเป็นบริษัทที่อยู่ภายใต้การครอบครองของโบสถ์แห่งความสามัคคีของซ็อน มย็อง-มุน และรย็องบงเจเนรัลคอร์ปของเกาหลีเหนือ กิจการร่วมค้านี้ผลิตรถยนต์ขนาดเล็กภายใต้ใบอนุญาตจากเฟียตและบริลเลียนซ์ไชนาออโต รวมถึงรถกระบะและรถเอสยูวีโดยใช้ชุดชิ้นส่วนประกอบจากผู้ผลิตจีนชื่อเอสจีออโตโมทีฟ นอกจากนี้ยังมีการผลิตรถยนต์หรูที่มีดีไซน์ของซังยง[จำเป็นต้องอ้างอิง] ตั้งแต่ ค.ศ. 2013 บริษัทนี้ได้กลายเป็นของรัฐเกาหลีเหนืออย่างสมบูรณ์

เอริก ฟาน อินเกน เชเนา ผู้เขียนหนังสือ Automobiles Made in North Korea () ประมาณการว่ายอดการผลิตรวมของบริษัทใน ค.ศ. 2005 อยู่ที่ไม่เกินประมาณ 400 คัน

ประวัติศาสตร์
พย็องฮวามอเตอส์ก่อตั้งขึ้นอย่างเป็นทางการโดยโบสถ์แห่งความสามัคคี กิจการร่วมค้าครั้งนี้เกิดขึ้นในช่วงนโยบายตะวันฉายแสงระหว่างเกาหลีเหนือและเกาหลีใต้ ซึ่งเป็นช่วงที่มาตรการคว่ำบาตรประเทศไม่เข้มงวดนัก กิจการนี้ได้รับการประกาศใน ค.ศ. 2000

ใน ค.ศ. 2002 มีการจัดสรรเงินประมาณ 55 ล้านดอลลาร์เพื่อสร้างโรงงาน ซึ่งสายการผลิตแห่งแรกในนัมโพได้เสร็จสมบูรณ์และมีการผลิตรถยนต์ Hwiparam คันแรกออกมา ต่อมาใน ค.ศ. 2004 ก็มีการเปิดตัวรถยนต์รุ่นพรีมิโอและพรอนโต

ใน ค.ศ. 2009 พย็องฮวามอเตอส์มีรายได้ประมาณ 700,000 ดอลลาร์จากการขายรถยนต์ 650 คัน โดยในจำนวนนี้มีการส่งเงินกลับไปยังเกาหลีใต้ 500,000 ดอลลาร์ และใน ค.ศ. 2012 พัก ซัง-คว็อน ประธานบริษัทพย็องฮวามอเตอส์ได้เริ่มการเจรจาเพื่อยุติการลงทุน

โบสถ์แห่งความสามัคคีโอนการลงทุนทั้งหมดที่เคยมีในเกาหลีเหนือให้รัฐบาลเกาหลีเหนืออย่างเป็นทางการใน ค.ศ. 2013

การผลิต
พย็องฮวามีสิทธิ์แต่เพียงผู้เดียวในการผลิต ซื้อ และขายรถยนต์มือสองในเกาหลีเหนือ อย่างไรก็ตาม ชาวเกาหลีเหนือส่วนใหญ่ไม่สามารถซื้อรถยนต์ได้ เนื่องจากตลาดรถยนต์ในประเทศมีขนาดเล็กมาก ทำให้มีรายงานว่าผลผลิตของพย็องฮวาอยู่ในระดับต่ำมาก ใน ค.ศ. 2003 มีการผลิตรถยนต์เพียง 314 คัน ทั้ง ๆ ที่โรงงานมีศักยภาพในการผลิตได้ถึง 10,000 คันต่อปี

รายชื่อรุ่นรถ

รุ่นรถ (ภาษาไทย) รุ่นรถ (ภาษาอังกฤษ) ผลิตตั้งแต่ สถานะ ประเภท ประเทศผู้ผลิตฮวีพารัม Hwiparam 2002–2006 ผลิตจำนวนมาก รถเก๋ง เกาหลีเหนือฮวีพารัม II Hwiparam II 2005– นำเข้า รถเก๋ง จีนฮวีพารัม III Hwiparam III 2011– นำเข้า รถเก๋ง จีนชุนมา Junma 2005–2006 นำเข้า รถเก๋ง เกาหลีเหนือพาโซ 990 Paso 990 2011– ผลิตจำนวนมาก มินิแวน เวียดนามพ็อกกูกี Ppeokkugi 2003–2004 ผลิตจำนวนมาก รถตู้ เกาหลีเหนือพ็อกกูกี II Ppeokkugi II 2004– ผลิตจำนวนมาก เอสยูวี เกาหลีเหนือพ็อกกูกี III Ppeokkugi III 2004– ผลิตจำนวนมาก เอสยูวีและกระบะ เกาหลีเหนือพ็อกกูกี 4WD-A Ppeokkugi 4WD-A 2009– ผลิตจำนวนมาก เอสยูวี เกาหลีเหนือพ็อกกูกี 4WD-B Ppeokkugi 4WD-B 2009– ผลิตจำนวนมาก เอสยูวี เกาหลีเหนือพ็อกกูกี 4WD-C Ppeokkugi 4WD-C 2009– ผลิตจำนวนมาก เอสยูวีและกระบะ เวียดนามพรีมิโอ ดีเอกซ์ Premio DX 2004–2009 ผลิตจำนวนมาก เอสยูวีและกระบะ เวียดนามพรีมิโอ ดีเอกซ์ II Premio DX II 2009– ผลิตจำนวนมาก เอสยูวีและกระบะ เวียดนามพรีมิโอ แม็กซ์ Premio MAX 2004– ผลิตจำนวนมาก เอสยูวีและกระบะ เวียดนามพรอนโต ดีเอกซ์ Pronto DX 2004–2009 ผลิตจำนวนมาก เอสยูวี เวียดนามพรอนโต จีเอส Pronto GS 2009– ผลิตจำนวนมาก เอสยูวี เวียดนามซัมช็อนรี Samchunri 2005– นำเข้า รถตู้ขนาดกลาง จีนชุนมา Zunma 2008– ผลิตจำนวนมาก รถเก๋ง เกาหลีเหนือชุนมา 1606Zunma 16062013–(?)นำเข้ารถเก๋งจีนชุนมา 2008Zunma 20082013–(?)นำเข้ารถเก๋งจีน
 ฮวีพารัม I, 2000, อิงจากเฟียต เซียนา
 ฮวีพารัม II, 2007, อิงจากบริลเลียนซ์ จุนเจี๋ย/บีเอส 4/เอ็ม 2
 ฮวีพารัม III, 2010, อิงจากบริลเลียนซ์ เอฟเอสวี
 พ็อกกูกี 1, 2003, อิงจากเฟียต โดโบล เป็นที่รู้กันว่ายังคงใช้ตราเฟียต
 พ็อกกูกี 2, 2004, อิงจากชูกวง เอสยูวี 4x2
 พ็อกกูกี 3, 2004, อิงจากชูกวง หวงไห่
 พ็อกกูกี 4, 2005, อิงจากชูกวง ดอว์น
 ชุนมา, 2005, อิงจากซังยง แชร์แมน
 ชุนมา 1606, 2013, อิงจากเอฟเอดับเบิลยู-ฟ็อลคส์วาเกิน ซากิตาร์
 ชุนมา 2008, 2013 อิงจากเอฟเอดับเบิลยู-ฟ็อลคส์วาเกิน มากอทานText on all sources online for the Zunma 2008 is wrong, the CC is not shown, instead the Chinese FAW-Volkswagen Magotan, can be compared with Magotan images online.
 ซัมช็อนรี,  2005, อิงจากจินเป่ย์ ไห่ชือ

รุ่นและความร่วมมือเพิ่มเติม
ในช่วงฤดูร้อน ค.ศ. 2006 นิตยสาร Foreign Trade ของรัฐบาลเกาหลีเหนือ ซึ่งเป็นนิตยสารโฆษณาสินค้าของเกาหลีเหนือ ตีพิมพ์ภาพถ่ายรถยนต์หรูรุ่นใหม่ที่ผลิตโดยพย็องฮวา นั่นคือรุ่นชุนมา ซึ่งดูเหมือนจะเป็นรุ่นที่นำซังยง แชร์แมนของเกาหลีใต้มาเปลี่ยนตราใหม่

ชุนมามีความคล้ายคลึงอย่างมากกับรถยนต์ของซังยง โดยเฉพาะรุ่นแชร์แมน ซึ่งเป็นที่นิยมในหมู่เจ้าหน้าที่รัฐบาลเกาหลีเหนือ แชร์แมนพัฒนาขึ้นจากดีไซน์เก่าของเมอร์เซเดส อี-คลาส

ใน ค.ศ. 2006 พย็องฮวาบรรลุความตกลงกับบริลเลียนซ์ไชนาออโต ผู้ผลิตรถยนต์สัญชาติจีนเพื่อประกอบรถตู้จินเป่ย์ ไห่ชือ ซึ่งพัฒนามาจากโตโยต้า ไฮเอซรุ่นเก่า

ใน ค.ศ. 2007 พย็องฮวาเปิดตัวบริลเลียนซ์ จุนเจี๋ยภายใต้ชื่อฮวีพารัม II ส่วนฮวีพารัมที่อิงจากเฟียตรุ่นเดิมก็ปรากฏอยู่บนเว็บไซต์ของพย็องฮวาด้วย

ใน ค.ศ. 2009 พย็องฮวาประกาศว่ามีกำไรจากการดำเนินงานในเกาหลีเหนือPyeonghwa Sells in North Korea, Wall Street Journal, July 16, 2009

พรีมิโอและพรอนโตยังถูกจำหน่ายในเวียดนามโดยแม่โขงออโต ทั้งสองรุ่นนี้มีพื้นฐานมาจากรถยนต์ของ หวงไห่ แม่โขงออโตจำหน่ายรถยนต์เฟียตในเวียดนามมาตั้งแต่ ค.ศ. 1995 และความสัมพันธ์นี้อาจนำไปสู่การที่พย็องฮวาประกอบรถยนต์เฟียตในเกาหลีเหนือ

การโฆษณา
ปัจจุบันพย็องฮวาเป็นบริษัทเดียวในเกาหลีเหนือที่โฆษณา มีการสร้างชุดป้ายโฆษณาและโฆษณาทางโทรทัศน์เพื่อแสดงให้ชาวเกาหลีเหนือเห็นว่าประเทศของพวกเขาสามารถผลิตสินค้าอย่างรถยนต์ได้ โฆษณาเหล่านี้อาจมีเป้าหมายหลักไปที่นักธุรกิจต่างชาติในเปียงยาง แต่นิตยสาร Car and Driver ให้ความเห็นไว้ว่าจริง ๆ แล้วโฆษณาเหล่านี้เป็นเหมือนโฆษณาชวนเชื่อที่มุ่งเป้าไปที่คนในท้องถิ่น เพื่อทำให้พวกเขาเชื่อว่าประเทศของตนประสบความสำเร็จทางเศรษฐกิจ

 ดูเพิ่ม 

 โบสถ์แห่งความสามัคคีและเกาหลีเหนือ

 อ้างอิง 

 แหล่งข้อมูลอื่น 


 โบรชัวร์พย็องฮวา (PDF) บนเว็บไซต์สมาคมมิตรภาพเกาหลี
 ภาพถ่ายรถยนต์เกาหลีเหนือ รวมถึงรุ่นพยองฮวาที่รวบรวมโดยผู้เขียน Automobiles Made in North Korea
 วิดีโอโฆษณาของพย็องฮวามอเตอส์
 ที่ตั้งโรงงานพย็องฮวามอเตอส์ในนัมโพ: 

หมวดหมู่:นัมโพ
หมวดหมู่:องค์กรในเครือโบสถ์แห่งความสามัคคี
หมวดหมู่:ข้อโต้แย้งเกี่ยวกับโบสถ์แห่งความสามัคคี
หมวดหมู่:ผู้ผลิตยานยนต์ของเกาหลีเหนือ
หมวดหมู่:บริษัทผู้ผลิตที่ตั้งอยู่ในโซล
หมวดหมู่:ผู้ผลิตยานยนต์หรูหรา
หมวดหมู่:บริษัทผู้ผลิตยานยนต์ที่ก่อตั้งในปี พ.ศ. 2542
หมวดหมู่: ความสัมพันธ์เกาหลีเหนือ–เกาหลีใต้
หมวดหมู่:บริษัทของรัฐบาลเกาหลีเหนือ
หมวดหมู่:ก่อตั้งในประเทศเกาหลีเหนือในปี พ.ศ. 2542